ประสารโชว์วิสัยทัศน์คุมเงินเฟ้อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
29 ต.ค. 2553

ผู้ว่าธปท.แถลงยืนยันนโยบายการเงินที่มีเป้าหมายดูแลเงินเฟ้อเหมาะสมกับเศรษฐกิจไทย ไม่เป็นอุปสรรคการขยายตัวทางเศรษฐกิจ พร้อมระบุไม่รับปากออกมาตรการคุมเงินทุนไหลเข้าหรือไม่ 



นายประสาร ไตรรัตน์วรกุล 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวแถลงวิสัยทัศน์แนวทางการดำเนินนโยบายการเงิน ว่า การใช้กรอบนโยบายการเงินแบบเป้าหมายเงินเฟ้อ ที่ธปท.ใช้อยู่ในปัจจุบันแบบ Flexibel Inflation Targeting ควบคู่กับระบบอัตราแลกเปลี่ยนลอยตัวแบบมีการจัดการ เป็นนโยบายที่ยืดหยุ่นเหมาะสมกับประเทศไทย โดยธปท.จะให้ความสำคัญกับเสถียรภาพของราคา ซึ่งได้มีการพิสูจน์ในหลายประเทศแล้วว่าเป็นปัจจัยสำคัญต่อการเจริญเติบโตอย่างยั่งยืน 
ขณะเดียวกัน ธปท.ก็ไม่ได้ปิดกั้นการดูแลตัวแปรทางเศรษฐกิจอื่นๆ ที่ต้องทำในการดูแลให้เศรษฐกิจขยายตัว ซึ่งการดำเนินนโยบายการเงินยังมีความโปร่งใสชัดเจน เอต่อการทำงานอย่างมีอิสระ มีคณะกรรมการนโยบายการเงิน(กนง.)ร่วมพิจารณาตัดสิน สามารถรองรับความเสี่ยงรูปแบบใหม่ๆไปได้พร้อมกับการรักษาวินัยในการรักษาเสถียรภาพทางการเงิน 
“สิ่งที่ต้องดำเนินการอย่างจริงจังมากขึ้น คือการส่งเสรอมพัฒนาตลาดการเงินให้เป็นแหล่งเงินออมและแหล่งระดมทุนของภาคเอกชน ให้เป็นกลไกลหนึ่ง นอกเหนือจากระบบสถาบันการเงิน เพื่อขับเคลื่อนเศรษฐกิจให้เติบโตอย่างยั่งยืน ซึ่งผมต้องการพัฒนาองค์กรนี้ ให้ดึงดูดคนเก่งและดีมาช่วยกันทำงาน ตามที่อดีตผู้ว่าการคนเดิมบอกว่าคนแบงก์ชาติที่ดีต้องยืนตรง มองไกล ติดดิน คือมีความกล้าหาญที่จะยืนบนหลักการที่ถูกต้อง แต่ผมอยากเสริมให้เป็น ยืนตรง มองไกล ติดดิน และยื่นมือ คือเราต้องเข้าไปประสารกับทุกภาคส่วน ทั้งราชการ ภาคธุรกิจ และประชาชนด้วยเพื่อเติบโตไปด้วยกัน” นายประสารกล่าว
นอกจากนี้ ผู้ว่าการ ธปท. ยังกล่าวว่า จากสถานการณ์ในขณะนี้ในเรื่องมาตรากรที่จะออกมาดูแลเงินทุนไหลเข้าจากต่างประเทศ ยังรับปากไม่ได้ ว่าจะไม่ทำอะไรเลย แต่ยังดีที่ขณะนี้ธปท.มีมาตรการที่ยืดหยุ่นรับมือกับความผันผวนได้ แต่ที่ผ่านมาตลาดการเงินก็ไม่ได้มีความเสี่ยงมากนัก แต่เรื่องนี้ธปท.ก็ไม่ได้นิ่งนอนใจเพราะเห็นใจภาคส่งออกในบางรายการสินค้าทีได้รับผลกระทบ แต่การตั้งรับตอนนี้เราต้องตั้งรับในมวยท่าที่ยืดหยุ่นไว้ก่อน เพราะเราไม่รู้ว่าคู่ต่อสู้เราจะมาด้วยมวยท่าไหน ถ้าจำเป็นต้องใช้จะได้ปรับเข้ากับสถานการณ์ได้